Na temelju članka 20. stavka 2. Zakona o predškolskom odgoju i naobrazbi („Narodne

novine“ broj 10/97, 107/07 i 94/13), Odluke o ostvarivanju prednosti pri upisu djece rane i

predškolske dobi u programe predškolskog odgoja i obrazovanja za pedagošku godinu

2020./2021. Ustrojbenu jedinicu predškolskog odgoja djece (KLASA: 601-01/20-01/2, UR.BROJ: 2177/03-03-20-1) od 10. 9. 2020. godine i članka 67. Statuta Osnovne škole Stjepana Radića Čaglin, Školski odbor, na 42. sjednici održanoj 23. rujna 2020. godine, donijelo je

PRAVILNIK

USTROJBENE JEDINICE PROGRAMA PREDŠKOLSKOG ODGOJA I OBRAZOVANJA

PRI OSNOVNOJ ŠKOLI STJEPANA RADIĆA ČAGLIN

I. OPĆE ODREDBE

Članak 1.

Pravilnikom o upisu djece u Ustrojbenu jedinicu predškolskog odgoja i obrazovanja pri Osnovnoj školi Stjepana Radića Čaglin (u daljnjem tekstu: Pravilnik) utvrđuje se postupak upisa djece u Ustrojbenu jedinicu predškolskog odgoja i obrazovanja pri Osnovnoj školi Stjepana Radića Čaglin (u daljnjem tekstu: Ustrojbenu jedinicu), ostvarivanja reda prvenstva pri upisu i druga pitanja u svezi s postupkom upisa.

Izrazi koji se za fizičke osobe u ovom Pravilniku koriste u muškom rodu su neutralni i odnose

se na osobe muškog i ženskog spola.

Članak 2.

U Ustrojbenu jedinicu se mogu upisati djeca od navršenih tri godine dana života do polaska u

osnovnu školu u redoviti program koji se ostvaruje u Ustrojbenoj jedinici.

Članak 3.

Pedagoška godina započinje 1. rujna tekuće, a završava 31. kolovoza slijedeće godine.

Članak 4.

Upis u program predškolskog odgoja i obrazovanja provodi se sukladno Odluci o upisu djece u Ustrojbenu jedinicu predškolskog odgoja i obrazovanja pri Osnovnoj školi Stjepana Radića Čaglin (u daljnjem tekstu: Odluka) koju donosi Školski odbor za svaku pedagošku godinu, uz suglasnost osnivača.

Odluka se objavljuje na internetskoj stranici Ustrojbene jedinice.

Temeljem Odluke Ustrojbena jedinica objavljuje natječaj za upis djece.

 Natječaj se objavljuje na internetskoj stranici i oglasnoj ploči Ustrojbene jedinice i na web stranici Općine Čaglin.

 Natječaj sadrži podatke o vremenu i mjestu upisa, vrsti programa, uvjete upisa, način

ostvarivanja prednosti pri upisu i način provođenja natječaja.

II. UPIS DJECE U PROGRAME (PRIJAVA, ZAHTJEV)

Članak 5.

Prijavu za upis s dokumentacijom podnosi roditelj, skrbnik, udomitelj djeteta (u daljnjem tekstu: roditelj).

Roditelj koji po prvi put prijavljuje dijete dužan je u upisnom roku predati Prijavu s

potpunom dokumentacijom.

Prijave zaprimljene nakon roka i prijave s nepotpunom dokumentacijom neće se

razmatrati.

Članak 6.

Roditelj djeteta koje je upisano u prethodnoj pedagoškoj godini dužan je u ugovorom propisanom roku predati zahtjev za ispis djeteta u slučaju da je dijete predškolac ili u slučaju da se ispisuju iz Ustrojbene jedinice.

Članak 7.

Nakon što se utvrdi broj djece koja nastavljaju korištenje usluga temeljem podnesenih

Prijava, utvrđuju se slobodna mjesta za upis u novu pedagošku godinu.

Članak 8.

Djeca koriste usluge Ustrojbene jedinice u kontinuitetu od dana potpisa Ugovora (u daljnjem

tekstu: Ugovor) do dana ispisa.

Članak 9.

Postupak upisa provodi Povjerenstvo za provedbu upisa (u daljnjem tekstu: Povjerenstvo). Povjerenstvo imenuje ravnatelj Ustrojbene jedinice.

Članak 10.

U novu pedagošku godinu upisuje se onoliko djece koliko je potrebno da se popune

postojeći kapaciteti Ustrojbene jedinice.

U program se može upisati dijete koje do 1.09. tekuće godine navrši 3 godine života.

Članak 11.

U Ustrojbenoj jedinici je organiziran program predškole koji je obvezan za svu djecu u godini dana prije polaska u osnovnu školu.

Program predškole za djecu koja koriste usluge Ustrojbene jedinice integriran je u redoviti program.

Obveznik predškole koji ne koristi usluge Ustrojbene jedinice ostvaruje pravo direktnog upisa u program predškole temeljem prijave za upis.

Način, vrijeme i mjesto provođenja prijava za upis u program predškole Ustrojbena jedinica će objaviti putem internetske stranice Ustrojbene jedinice i oglasne ploče.

III. OSTVARIVANJE REDA PRVENSTVA PRI UPISU

Članak 12.

Ustrojbena jedinica je dužna sukladno svom kapacitetu organizirati redoviti program

predškolskog odgoja i osigurati provođenje prednosti pri upisu na način utvrđen zakonom,

Odlukom osnivača i ovim Pravilnikom.

Članak 13.

Prednost pri upisu i red prvenstva utvrđuje osnivač Ustrojbene jedinice Odlukom o načinu

ostvarivanja prednosti pri upisu djece u Ustrojbenu jedinicu.

Članak 14.

Prednost pri upisu sukladno Odluci osnivača ostvaruje dijete koje:

- zajedno s oba roditelja ima prebivalište u Općini Čaglin

- dijete koje zajedno sa samohranim roditeljem ima prebivalište u Općini Čaglin,

- dijete kojem je dodijeljen skrbnik ili je smješteno u udomiteljsku obitelj, neovisno o

 njegovom prebivalištu, ako njegov skrbnik ili udomitelj ima prebivalište u Općini Čaglin

Članak 15.

Rang lista upisa djece razrađuje se metodom bodovanja prema slijedećim kriterijima:

|  |  |
| --- | --- |
| Kriterij | Broj bodova |
| Djeca zaposlenih roditelja | 3 boda za svakog zaposlenog roditelja |
| Djeca u godini prije polaska u osnovnu školu | DIREKTAN UPIS |
| Djeca samohranih roditelja | 3 boda |
| Djeca u udomiteljskim obiteljima | 2 boda |
| Djeca s teškoćama u razvoju  | 2 boda |
| Djeca iz obitelji s troje ili više djece | 1 bod za svako maloljetno dijete u obitelji |
| Djeca roditelja koji primaju doplatak za djecu | 1 bod |
| Djeca roditelja žrtava ili invalida Domovinskog rata | 1 bod |

Članak 16.

Poredak na Rang listi upisane djece utvrđuje se zbrojem bodova za svako dijete na osnovu

kriterija iz članka 15. ovog Pravilnika.

Članak 17.

Ukoliko više djece ostvari jednak broj bodova, prednost pri upisu imaju djeca čija su braća ili sestre već upisani u Ustrojbenoj jedinici u tekućoj godini i nastavljaju korištenje usluga Ustrojbene jedinice. U slučaju da i tada veći broj djece ostvaruje jednak broj bodova, prednost se utvrđuje po datumu rođenja djeteta od starijeg prema mlađem djetetu.

Članak 18.

Djeca čiji se jedan ili oba roditelja obrazuju, odnosno ostvaruju status redovitog studenta ili učenika, izjednačavaju se u svojim pravima na ostvarenje prednosti sa zaposlenim roditeljima.

Radi ostvarenja prednosti pri upisu djeteta roditelji su dužni uz Prijavu za upis djeteta priložiti dokaze o činjenicama bitnim za ostvarenje prednosti pri upisu članka 15. ove Odluke:

1. Za dijete zaposlenih roditelja i redovite studente/učenike – potvrdu poslodavca o zaposlenju roditelja, za roditelje zaposlene u inozemstvu službeni prijevod odgovarajuće potvrde kojom se dokazuje činjenica postojanja ugovora o radu, odnosno činjenica mirovinskog osiguranja temeljenog na radu; za redovne studente/učenike potvrda fakulteta/škole o statusu redovitog studenta ili učenika, ne stariju od dana objave javnog poziva natječaja.
2. Za dijete iz obitelji s troje ili više djece – presliku izvoda iz matične knjige rođenih ostale malodobne djece u obitelji
3. Za dijete s teškoćama u razvoju – presliku mišljenja stručnog povjerenstva osnovanog po propisima iz područja socijalne skrbi ili odgovarajući medicinski i drugi nalaz, mišljenje i rješenje nadležnih tijela, ustanova i vještaka
4. Za dijete samohranog roditelja – presliku smrtnog lista, smrtovnice ili izvadak iz matice umrlih za preminulog roditelja, potvrda o nestanku drugog roditelja ili rješenje Centra za socijalnu skrb o privremenom uzdržavanju (državna privremena alimentacija), presuda o razvodu braka, te drugo uvjerenje nadležnog tijela kojim se dokazuje da roditelj sam skrbi i uzdržava dijete
5. Za dijete u udomiteljskoj obitelji i djecu pod skrbništvom – presliku rješenja nadležnog tijela
6. Za dijete roditelja žrtava i invalida Domovinskog rata – presliku rješenja nadležnog ministarstva o statusu žrtve ili invalida Domovinskog rata

 7. Za dijete: izvadak iz matice rođenih, potvrda obiteljskog liječnika o zdravstvenom stanju djeteta, preslika imunizacije

 8. Za dokaz prebivališta: za sve članove obitelji preslika osobne iskaznice

 9. Za dijete korisnika doplatka za djecu: rješenje o priznavanju prava na doplatak za dijete

10. Za dijete koje ima preporuku Centra za socijalnu skrb za smještaj u vrtić: preporuka Centra za socijalnu skrb

1. Ukoliko jedan od roditelja ima rješenje o korištenju rodiljnog ili roditeljskog dopusta i drugih prava iz Zakona o rodiljnim i roditeljskim potporama (85/08., 110/08., 34/11., 54/13., 152/14., 59,17. i 37/20), obvezan je priložiti navedeno Rješenje. Roditelji koji koriste rodiljni ili roditeljski dopust za dijete, mogu ostvariti pravo upisa djeteta za koji koriste dopust tek nakon isteka rodiljnog ili roditeljskog dopusta.
2. U slučaju kada nakon utvrđivanja prednosti iz članka 3. ove Odluke preostane slobodnih mjesta za upis, u ustrojbenu jedinicu predškolskog odgoja pri OŠ Stjepana Radića Čaglin se mogu upisati i djeca:

- koja s jednim roditeljem imaju prebivalište na području Općine Čaglin na osnovu članka 4. ove Odluke, te ostvaruju pravo na sufinanciranje

- s prebivalištem u drugim jedinicama lokalne samouprave na osnovu članka 4. ove Odluke, uz predočenje suglasnosti o sufinanciranju ili ukoliko roditelj sam plaća punu ekonomsku cijenu

Članak 19.

 O upisu djece s teškoćama u razvoju koja nemaju Rješenje prvostupanjskog tijela

vještačenja Centra za socijalnu skrb, odlučuje Povjerenstvo za provedbu upisa na temelju

dokumentacije, procjene psihofizičkog statusa, potreba djeteta za odgovarajućim

programima i uvjetima kojima raspolaže Ustrojbena jedinica.

Djeca iz stavka 1. ovog članka prednost pri upisu ostvaruju prema vrsti teškoća te prema kriteriju starosti djeteta, od starijeg prema mlađem.

Ukoliko Ustrojbena jedinica ne može osigurati uvjete rada i omogućiti upis za svu novoprijavljenu

djecu iz stavka 1. ovog članka, prednost pri upisu u okviru utvrđenog broja slobodnih mjesta

razrađuje se metodom bodovanja temeljem kriterija.

Članak 20.

Na temelju utvrđenih bodova i u okviru slobodnih mjesta sastavlja se Rang lista upisane djece, odnosno povjerenstvo predlaže Školskom odboru Odluku o rezultatima upisa djece rane i predškolske dobi u program predškolskog odgoja i obrazovanja za tu pedagošku godinu (u nastavku Odluka o rezultatima upisa). Školski odbor donosi konačnu Odluku o rezultatima upisa javnom objavom na oglasnoj ploči Ustrojbene jedinice.

Članak 21.

Rang lista upisane djece objavljuje se na oglasnoj ploči Ustrojbene jedinice.

Rang lista upisane djece se najprije prikazuje abecednim redom imena i prezimena djece koja

su već bila upisana i nastavljaju s korištenjem usluga, a u nastavku novoprimljenu djecu s

brojem ostvarenih bodova.

IV. PRAVO NA ŽALBU

Članak 22.

Roditelj ima pravo žalbe na Rang lista upisane djece u djelu koji se odnosi na njegovo dijete u roku od 8 dana od objave Rang lista upisane djece.

Žalba se u pisanom obliku podnosi Školskom odboru.

Članak 23.

Odluku o žalbi donosi Školski odbor u roku od 30 dana od dana primitka žalbe.

Školski odbor može:

- odbaciti žalbu kao nepravodoban ili podnesen od neovlaštene osobe

- odbiti žalbu kao neosnovan i potvrditi rezultate upisa

- prihvatiti žalbu i izmijeniti rezultate upisa

Školski odbor o žalbi odlučuje rješenjem. O svojoj Odluci izvještava podnositelja žalbe u roku od 30 dana od dana podnošenja žalbe.

V. OBJAVA REZULTATA UPISA

Članak 24.

Nakon donošenja Odluke po žalbama, Povjerenstvo utvrđuje konačne rezultate upisa s brojem bodova.

Rezultati upisa objavljuju se najkasnije u roku od 30 dana od dana isteka roka za podnošenje prijava za upis na oglasnoj ploči.

Povjerenstvo je dužno dostaviti izvješće o upisima ravnatelju Ustrojbene jedinice, Školskom odboru i Osnivaču.

Izvješće o upisima sadrži podatke o broju slobodnih mjesta, broju u roku zaprimljenih

prijava, broju zaprimljenih prijava nakon roka, broju odbijenih prijava, broju odbijenih žalbi na prijedlog Rang lista upisane djece, broj prihvaćenih žalbi na prijedlog Rang liste upisane djece i broj slobodnih mjesta nakon završenog upisnog postupka.

Članak 25.

Djeca koja temeljem objavljenog natječaja i primjenom bodovnih kriterija nisu upisana

u Ustrojbenu jedinicu vode se na Listi čekanja te će temeljem dobivenih bodova ostvarivati pravo upisa tijekom godine, ukoliko se oslobode mjesta u odgojnoj skupini ili se proširi kapacitet Ustrojbene jedinice.

VI. PRIJEM NOVOUPISANE DJECE

Članak 26.

U tijeku upisnog postupka, a prije uključivanja djeteta u odgojno – obrazovni program

roditelj je obvezan uz prisutnost djeteta obaviti inicijalni razgovor s Povjerenstvom.

Inicijalnom razgovoru prisustvuje barem jedan od roditelja.

Na inicijalnom razgovoru prikupljaju se podaci o razvoju djeteta, njegovim navikama,

potrebama, obitelji i drugim specifičnostima, dogovara se period prilagodbe.

Članak 27.

Ugovor o pružanju usluga potpisuje jedan roditelj.

VII. PROMJENA PROGRAMA ILI ODGOJNO-OBRAZOVNE SKUPINE

Članak 28.

Ustrojbena jedinica može zbog uvjeta rada, organizacije djelatnosti, primjene pedagoških

standarda ili drugih izvanrednih okolnosti te organiziranja odgojne skupine.

VIII. ISPIS DJECE

Članak 29.

Roditelj može ispisati dijete pisanim zahtjevom za ispis.

Roditelj je dužan o namjeri ispisa obavijestiti odgojitelja i ispuniti ispisnicu.

Jednom ispisano dijete u slučaju novog podnošenja prijave za upis, ponovno prolazi upisni postupak sa svim dokazivanjima reda prvenstva te se stavlja na Listu čekanja.

Članak 30.

Ustrojbena jedinica će ispisati dijete ukoliko se u roku od 2 mjeseca od dana zaključivanja

Ugovora utvrde poteškoće u razvoju, a nema mogućnosti smještaja u posebne skupine.

Ustrojbena jedinica će ispisati dijete ukoliko izostane neopravdano duže od 14 dana.

Ustrojbena jedinica će ispisati dijete koje se ne pridržava ugovornih obveza.

Rješenje o ispisu djeteta donosi ravnatelj.

Članak 31.

Roditelj djeteta dužan je obavijestiti odgojitelja o izostanku djeteta.

Roditelj djeteta dužan je opravdati izostanak djeteta.

Za dane izostanka djeteta zbog bolesti, roditelj djeteta dužan je priložiti liječničku potvrdu pri povratku djeteta u Ustrojbenu jedinicu.

Članak 32.

Ako dijete ne koristi usluge Ustrojbene jedinice dulje od 14 dana, roditelj je dužan najkasnije do

14.-og dana izostanka pisanim ili usmenim putem obavijestiti odgojiteljicu o razlozima izostanka djeteta.

Članak 33.

U slučaju da roditelj nije potpisao ispisnicu, a niti obavijestio o razlozima izostanka djeteta, smatra se da je dijete ispisano iz Ustrojbene jedinice protekom roka od 14 dana od zadnjeg dana korištenja usluga.

IX. PRIJELAZNE I ZAVRŠNE ODREDBE

Članak 34.

Roditelj je dužan tijekom godine prijaviti i dokazati svaku promjenu u odnosu na svoj osobni status (bračni status, promjena prebivališta i ostalo).

Ustrojbena jedinica može tijekom godine izvršiti provjeru dokumentacije iz prethodnog stavka ovog

članka na način da od roditelja zatraži dostavu podataka iz prethodnog stavka.

Članak 35.

Informacije o djeci i roditeljima koje Ustrojbena jedinica posjeduje, zaštićene su sukladno

zakonu koji uređuje zaštitu osobnih podataka.

Članak 36.

Ovaj Pravilnik može se mijenjati i dopunjavati samo na način i u postupku po kojem je

donesen.

Članak 37.

Ovaj Pravilnik stupa na snagu osmoga dana od dana objave na oglasnoj ploči Ustanove.

PREDSJEDNICA ŠKOLSKOG ODBORA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IVANA MLAKAR

 Ovaj Pravilnik objavljen je na oglasnoj ploči Ustanove dana 23.09.2020 godine, a stupa

na snagu danom donošenja

 RAVNATELJICA

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 SLAĐANA ŠVAJDA

Klasa: 003-05/20-01/2

Ur.broj: 2177-21-01-20-01

Čaglin, 23. 9. 2020. godine